जयपुर। राजधानी की आठों विधानसभा सीटों पर पहले से ही ज्यादा दावेदारों से जूझ रही कांग्रेस में अब और नए दावेदार सामने आ गए हैं। प्रदेशाध्यक्ष Sachin Pilot के दिवाली के बाद पहली सूची आने की घोषणा के बाद से ही ये नए दावे सामने आए हैं। कुछ दावेदार छोटी सभाएं और जनसंपर्क के साथ ही आम जनता को काग्रेस से जोडऩे पर जोर दे रहे हैं। अब कुछ दावेदारों ने तो आलाकमान तक अपनी ताकत दिखाने का एक और जरिया निकाला है। शहर में परकोटा क्षेत्र के एक विधानसभा क्षेत्र से दावेदारी कर रहे एक बड़े नेता का सोशल मीडिया पर पत्र वायरल है। जिसमें उन्होंने शहर के एक विधानसभा क्षेत्र से समाज विशेष को टिकट दिए जाने की मांग की है। समर्थन का पत्र कांग्रेस आलाकमान को भेजा है। वहीं अब इस पत्र को आधार बनाकर उनके विरोधी गुट के लोग उसे सोशल मीडिया पर वायरल कर रहे हैं कि इस तरह की परंपरा कांग्रेस में ठीक नहीं है।